

**Утвърждавам: ………………………………….………..**

**(доц. д-р Б. Пенчев, Декан на Факултета по славянски филологии)**

**ПРОГРАМА**

**за**

**ПРОДЪЛЖАВАЩА КВАЛИФИКАЦИЯ**

**НА УЧИТЕЛИ ПО БЪЛГАРСКИ ЕЗИК И ЛИТЕРАТУРА**

**ТЕМА: Нормативна граматика на българския език - морфология**

**Предметна област: Български език**

**Организационна форма: семинар**

**Обучител: проф. дфн Красимира Алексова, СУ**

|  |
| --- |
| **Анотация** |
| **Актуалност на темата** Нормативната граматика на българския език в частта за морфологията лежи в основата на обучението по български език, а овладяването ѝ е една от целите на обучението. Преподавателите в средното училище трябва да могат да анализират съвременните динамични процеси, свързани с езиковата нормативност. Към аргументите за актуалността на темата трябва да се добави наличието на различни съвременни гледни точки в науката за същността на морфологичните категории, техните значения и употреби, с които учителите трябва да са добре започнати. Това ще бъде от ключово значение при оценяването на граматичната информация от учебните програми и учебниците, при съпоставката на старите и новоприетите учебни програми и учебници в частта за морфологията на съвременния български език, а и при преподаването на българска морфология на учениците от различните класове. **Цел на обучението**Целта на обучението е преподавателите в средното училище да бъдат започнати със съвременните постижения на българската наука, свързани с морфологичните категории, техните инварианти и употреби в книжовния български език. Непрекъснатата актуализация на знанията по нормативна граматика е от ключово значение за усъвършенстване на лингвистичната компетентност на българските учители. **Очаквани резултати**Актуализация на знанията за нормативните аспекти на българската морфология, усъвършенствана лингвистична компетентност в областта на нормативната българска морфология и тенденциите в устната и писмената комуникация. |

**Продължителност: 16 академични часа Брой кредити: 1**

**Съдържание и технология на обучението**

|  |  |  |  |
| --- | --- | --- | --- |
| **Тематични акценти** | **Хорариум**  | **Методи на обучение** | **Средства** |
| 1. Морфологични категории при имената (съществителни, прилагателни, числителни имена и местоимения): род, число, неопределеност/определеност, падеж, звателност, степен, лице. Съпоставка между съвременните научни постижения и заложеното в предходните и новоприетите учебни програми и учебници. | 5 часа  | Лекция Анализ  | Мултимедия текстове  |
|  2. Актуализация и разширяване на знанията за морфологичните категории на българския глагол: лице, число, род, вид, залог, наклонение, евиденциалност. Съпоставка между съвременните научни постижения и заложеното в предходните и новоприетите учебни програми и учебници. | 8 часа  | ЛекцияАнализ  | Мултимедия Текстове |
|  3. Актуализация и разширяване на знанията за неизменяемите части на речта в българския език. Съпоставка между съвременните научни постижения и заложеното в предходните и новоприетите учебни програми и учебници. | 3 часа  | ЛекцияАнализ  | Мултимедия Текстове  |

***Литература***

**Буров**, Ст. *Познанието в езика на българите*. Велико Търново, 2004.

**Герджиков**, Г. *Преизказването на глаголното действие в българския език*. София, 1984.

*Граматика на съвременния български книжовен език*. Т. II. Морфология. София: Издателство на Българската академия на науките, 1982.

**Куцаров**, Ив. *Теоретична граматика на българския език. Морфология*. Унив. изд. „Паисий Хилендарски”, Пловдив, 2007.

**Ницолова**, Р. *Българските местоимения*. София, 1986.

**Ницолова**, Р*. Българска граматика*. *Морфология*. София, 2008.

*Програмата е приета* отКонсултативния съвет на Центъра за следдипломна квалификация и образователни инициативи към Факултета по славянски филологии на Софийския университет „Св. Климент Охридски” и *е утвърдена* от Факултетския съвет *с протокол №…… / …………………….*